Румыниядә ислам

Румыниядә ислам () — Румыния территориясендә ислам дине. Рәсми мәгълүматлар буенча, Румыния халкының (19 364 мең кеше) 0,65 % ы (136 мең кеше) — Ислам дине тарафдары (2020)Muslim Population By Country 2020 . Күпчелек мөселманнар — сөнниләр. Ислам дине — Румыниядә рәсми рәвештә танылган 16 диннең берсе. Аны, нигездә, Румыния төрекләре һәм Румыния татарлары (Дунай татарлары) тота.

 Тарих 
200px|thumb|right|Төньяк Добружада татарлар (ачык сары) һәм төрекләр (куе шәмәхә). 1903 ел  
Румыния территориясендә ислам диненең күп гасырлык тарихы бар. 1061 елда Валахия һәм Молдавиядә бәҗәнәкләр хакимлек иткәндә, алар арасында мөселманнар була. 1171 елда Маҗарстан корольләре бәҗәнәкләрне һәм команнарны Трансильваниядә һәм корольлекнең башка өлкәләрендә урнаштырган. 1241 елда Алтын Урда ханнары Карпат таулары җирләрендә хакимлек урнаштыра. 1262—1264 елларда Византия императоры Михаил XIII Палеолог төрек солтаны  белән Сару Салтык Дәдәгә (Saru Saltâk Dede) Византияне төньяктан саклау өчен Добруҗада 12 000 кешелек хәрби лагерь оештырырга рөхсәт бирә. Шулай итеп Румыниядә сәлҗүк төрекләре барлыкка килә.

XIV—XV гасырларда тарихи Төньяк Добружа өлкәсендә һәм Дунай ярлары буйлап мөселман җәмгыятьләре ишәя. Әлеге өлкә биш йөз ел дәвамында (якынча 1420—1878 елларда) Госманлы империясе кул астында булган һәм 1878 елдан соң Румыния составына кергән.

1877 елда Румыния җирләрендә 4 мөфтият оештырылган. Ике бөтендөнья сугышы арасында аларның саны икегә калган. 1943 елда Тулчә һәм Күстәнҗәдәге мөфтиятләр берләшеп, Күстәнҗәдәге мөфтият кенә калган.

Румыния мөселманнарының 97 % ы Төньяк Добружаның ике округында: 85 % ы Күстәнҗә төбәгендә, ә 12 % ы Тулчә округында, калганнары, нигездә, Бухарест, Брэила, Кэлэраши, Галац, Җурҗу һәм башка шәһәрләрдә яши. Румыниядә Күстәнҗә округында (63 берәмлек), Тулчә округында (4), Брэила, Галац һәм Бухарестта (берешәр) урнашкан 50 мөселман җәмгыяте һәм 20 филиал эшли.

Күпчелек мөселманнар — сөнниләр. Ислам дине — Румыниядә рәсми рәвештә танылган 16 диннең берсе. Аны, нигездә, Румыния төрекләре һәм Румыния татарлары (Дунай татарлары) тота.

 Мөселманнар милләте буенча 
200px|thumb|right|Румыниядә Добруҗа татарлары яшәгән урыннар (сары)
2002 елгы халык санын алу нәтиҗәләре буенча, 67 566 кеше (ил халкының якынча 0,3 % ы) үз диннәре ислам булуын күрсәткән. Этник яктан, мөселманнар — төрекләр (28 мең), татарлар (Кырым татарлары, Буҗак татарлары, нугайлар) (24 мең кеше), мөселман чегәннәр (15 мең кеше), албаннар (3000 гә якын). Автохтон мөселманнар, нигездә, Күстәнҗә шәһәре тирәсендә, Кара диңгез яр буенда, Көнчыгыш, Үзәк һәм Көньяк Добруҗаның авыл җирендә яши. Шулай ук XX гасырның икенче яртысында Румыниядә Якын Көнчыгыштан килгән иммигрантлар (аларның бер өлеше Румыниядә белем алган) һәм качаклар (гарәпләр, көрдләр, әфганнар һ. б.) исәбенә — 5 меңгә якын мөселман өстәлә.

 Оешма 
Румыниядә барлыгы 80 мәчет исәпләнә. Румыния мөсеманнары мөфтияте () урнашкан Кароль I мәчете булган Күстәнҗә шәһәре — Румыния исламының үзәге. Мөфти — Мурат Йосыф (Muurat Iusuf). Румыниядә шулай ук 108 мөселман зираты барMuftiatul Cultului Musulman.

1880—1967 елларда Бабадагта, аннары Мәҗидиядә мөселман дини семинариясе (мәдрәсә) эшли, шәкертләр җитәрлек булмау сәбәпле эшчәнлеген туктатып тора. 1993—1994 уку елыннан башлап, Мәҗидиядә педагогия бүлеге булган мәдрәсә үз эшен яңартып җибәрә.

 Статистика 
Ел  Сан  % 1930  185,486  1.03%1949  28,782  0.18%1956  34,798  0.2%1966  40,191  0.21%1977  46,791  0.22%1992  55,928  0.25%2002  67,257  0.31% 2011 64,337  0.34% 2020 136 000  0.65%

 Мәчет

Мәчет төзелеше 1910 елда Румыниянең беренче короле  башлангычы белән Күстәнҗә шәһәренең мөселман җәмгыятенә хөрмәт йөзеннән башлана. Төзелеш 1910 елның 24 июнендә башлана, мәчет бинасының беренче ташы Румыниянең дин эшләре буенча министры Спиру Харет, Бухаресттагы Госманлы империясе илчесе Сәфа бәй һәм Күстәнҗәдәге Госманлы империясе консулы катнашында салына. Проектны Румыния хөкүмәте һәм эшкуар Ион Некульче финанслаган. Төзелеш 1912 елда тәмамланган. 1913 елның 31 маенда узган мәчетне ачу тантанасында король гаиләсе һәм Румыния мөселманнары (төрек һәм татар җәмгыятьләре), православие һәм католик чиркәүләр, җирле хакимият вәкилләре катнаша Istoria moscheii lui Carol I. romanialibera.ro, 25.06.2010.

Галерея

 Сылтамалар 
  Румыния мөселманнары мөфтияте рәсми сайты

 Искәрмәләр 

Төркем:Илләр буенча ислам
Төркем:Румыниядә ислам
Төркем:Румыниядә дин